**Προς το Προεδρείο της Βουλής των Ελλήνων**

**ΑΝΑΦΟΡΑ**

**Για τον κ. Υπουργό Επικρατείας κ. Γ. Γεραπετρίτη**

**Θέμα: «Αποκατάσταση κτιρίων που υπέστησαν ζημιά από σεισμούς σε Δήμους της Κρήτης»**

Οι βουλευτές Κρήτης ΣΥΡΙΖΑ – Προοδευτική Συμμαχία καταθέτουν αναφορά, την επιστολή της ΠΕΔ Κρήτης, προς τον Υπουργό Επικρατείας, με την οποία ζητούν να δοθεί προτεραιότητα στις αποζημιώσεις των σεισμοπλήκτων με γρήγορες προς τους αιτούντες διαδικασίες.

Επιπρόσθετα, εξαιτίας της χρονοβόρας διαδικασίας και του υψηλού κόστους, αιτούνται την τροποποίηση της διαδικασίας αποκατάστασης των κτιρίων με την ένδειξη πράσινο, αλλά και όσων κτιρίων έχουν ελάχιστες ζημίες και χρήζουν αποκατάστασης έως 10.000 ευρώ, την έκδοση απόφασης για «Έγκριση Εργασιών Μικρής Κλίμακας» και από ιδιώτες μηχανικούς με συνοπτικές διαδικασίες.

**Επισυνάπτεται η σχετική επιστολή.**

**Παρακαλούμε για την εξέταση της επιστολής και την ενημέρωσή μας σχετικά με τις ενέργειες τις οποίες θα προβείτε.**

**Αθήνα, 4/4/2022**

**Οι καταθέτοντες Βουλευτές**

**Βαρδάκης Σωκράτης**

**Ηγουμενίδης Νικόλαος**

**Θραψανιώτης Εμμανουήλ**

**Μαμουλάκης Χαράλαμπος (Χάρης)**

**Πολάκης Παύλος**